แรงขาย “แบงก์-ท่องเที่ยว” กด SET ปิดเช้าลบ 2 จุด
SET ปิดเช้าลบ 2 จุด แรงขายกลุ่มแบงก์-ท่องเที่ยว และไร้ปัจจัยใหม่หนุน ช่วงบ่ายไซด์เวย์ให้แนวต้าน 1,685-1,690 จุด แนวรับ 1,670-1,675 จุด
SET ปิดเช้าลบ 2 จุด แรงขายกลุ่มแบงก์-ท่องเที่ยว และไร้ปัจจัยใหม่หนุน ช่วงบ่ายไซด์เวย์ให้แนวต้าน 1,685-1,690 จุด แนวรับ 1,670-1,675 จุด
7 ก.พ. 2566

นายชาญชัย พันทาธนากิจ รองผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยในช่วงเช้าเคลื่อนไหวค่อนข้างผันผวน หลังจากเปิดทำการปรับขึ้นมาตามตลาดหุ้นภูมิภาคเอเชีย แต่ช่วงท้ายภาคเช้าเผชิญแรงเทขายกดดันให้ดัชนีพลิกกลับมาย่อตัวลงมาในแดนลบ โดยเฉพาะแรงขายกลุ่มหุ้นที่เกี่ยวข้องกับการท่องเที่ยว
โดยแรงกดดันของหุ้นกลุ่มท่องเที่ยวคาดว่าอาจจะมาจากการนำเรื่องเก็บค่าเหยียบแผ่นดินสำหรับนักท่องเที่ยวต่างชาติเข้าสู่การพิจารณาของคณะรัฐมนตรี (ครม.) ในวันนี้ กระทบต่อ sentiment การตัดสินใจเดินทางมาท่องเที่ยวในไทยในระยะสั้น แม้ว่าจะยังไม่ได้จัดเก็บในทันทีก็ตาม ส่วนปัจจัยอื่นๆ ยังไม่มีประเด็นใหม่เข้ามาหนุน และตลาดฯยังรอติดตามถ้อยแถลงของประธานธนาคารกลางสหรัฐฯ (เฟด) ในคืนนี้
สำหรับแนวโน้มตลาดหุ้นไทยในช่วงบ่ายคาดว่าแกว่งไซด์เวย์ แต่ภาพของดัชนีมองว่าหลังจากลงมาบริเวณแนวรับ 1,670-1,675 จุด ก็มีแรงซื้อกลับ และให้แนวต้านที่ 1,685-1,690 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 3,119.68 ล้านบาท ปิดที่ 970.00 บาท เพิ่มขึ้น 20.00 บาท
EA มูลค่าการซื้อขาย 1,484.66 ล้านบาท ปิดที่ 90.50 บาท เพิ่มขึ้น 1.75 บาท
PTTEP มูลค่าการซื้อขาย 1,481.31 ล้านบาท ปิดที่ 164.50 บาท เพิ่มขึ้น 0.50 บาท
BANPU มูลค่าการซื้อขาย 1,189.34 ล้านบาท ปิดที่ 11.40 บาท เพิ่มขึ้น 0.10 บาท
AOT มูลค่าการซื้อขาย 921.81 ล้านบาท ปิดที่ 73.50 บาท ลดลง 0.25 บาท